Harmonogram odvozu odpadu počas veľkonočných sviatkov 2021

**Bratislavská mestská spoločnosť Odvoz a likvidácia odpadu (OLO a.s.) zabezpečuje odvoz odpadu počas veľkonočných sviatkov nasledovne:**

Odvoz zmesového komunálneho odpadu, triedeného odpadu a bioodpadu bude v dňoch **2. 4. 2021** (Veľký piatok) a **3. 4. 2021** (sobota) prebiehať **bez zmeny**, tj. podľa bežného harmonogramu platného na tieto dni. Na **Veľkonočný pondelok** (5. 4. 2021) sa odvoz odpadu **nevykonáva**, náhradný odvoz nájdete v tabuľke Náhradný deň odvozu odpadu za pondelok 5. 4. 2021 – Veľkonočný pondelok na <https://www.olo.sk/no-za-vp/>

**Zberný dvor OLO** na Starej Ivanskej ceste 2 bude v dňoch **2. 4. 2021** (Veľký piatok) a **5. 4. 2021** (Veľkonočný pondelok) **zatvorený,** dňa **3. 4. 2021** (sobota) **otvorený**; počas pracovných dní je zberný dvor otvorený v čase od 8.00 do 18.00 a v sobotu od 8.00 do 18.00.

**ZEVO** (Zariadenie na energetické využívanie odpadu, pôvodne Spaľovňa Bratislava) bude v dňoch **2. 4. 2021** (Veľký piatok) a **3. 4. 2021** (sobota) **otvorené pre komerčných zákazníkov v skrátenom režime** od 6.00 do 11.30. Dňa **5. 4. 2021** (Veľkonočný pondelok) bude **zatvorené**. Počas pracovných dní je ZEVO otvorené v čase od 6.00 do 14.00 a v sobotu od 6.00 do 11.30.

**Zákaznícke centrum** bude dňa **2. 4. 2021** (Veľký piatok) **dostupné v skrátených hodinách** od 7.00 do 12.00. Z dôvodu prijatia preventívnych opatrení zabezpečujeme iba telefonické (02/50 110 111) a e-mailové (zakazka@olo.sk) vybavenie podnetov.